# Societat Coral La Lira

La Societat Coral la Lira és una entitat fundada l'any 1870 a Sant Andreu de Palomar, i situada al carrer de l'Abat Odó, 22 de Barcelona.

## Història

L'aparició d'aquest tipus d'entitats sense ànim de lucre agafarà embranzida des de la creació, l'any 1850, de La Fraternitat, la primera coral dels Països Catalans, formada a partir de la societat filharmònica de Josep Anselm Clavé. Aquest local de què es parlava l'any 1891 es va materialitzar poc després, amb la compra del solar l'any 1895 al lloc que avui es coneix com a carrer de Coroleu, número 15. La construcció de l'edifici, duta a terme en gran manera pels mateixos fundadors i socis de la coral, es va allargar gairebé tres anys. El novembre del 2014 es va reinaugurar la seu després d'un llarg període d'obres que va suposar la renovació integral de les instal·lacions.
Actualment, la Lira acull l'activitat de diferents seccions vinculades a disciplines esportives:
* Club d'Escacs la Lira
* Club de Tenis Taula de Sant Andreu.
També tenen la seva entitat del món de la cultura tradicional:
* Grup Sardanista Maig
* Orfeó la Lira.
Les arts escèniques també tenen un pes destacat, ja que la Lira acull la programació regular dels grups residents la Lira Teatre i Somni Teatre Solidari. A més de les propostes de les diferents seccions, la Lira obre una nova línia de programació oberta a tothom amb cursos, conferències, exposicions i activitats diverses amb la finalitat de promoure la participació i la divulgació cultural.

## Instal·lacions

A la Lira de Sant Andreu, tenen la intenció d'afavorir la divulgació de les activitats culturals o esportives que duen a terme les diferents associacions, col·lectius i veïns de Sant Andreu. Aquesta intenció és sense esperit lucratiu, per tant, estan obertes a tot el que vulgui. Aquestes sales es poden llogar a empreses i particulars per a actes culturals.
S'han creat instal·lacions còmodes i adaptades per als clients. Compten amb un ascensor per a accedir a les diferents plantes de l'edifici i s'ha construït un espai renovat, adequat per a dur a terme activitats culturals. És un espai adaptat per a persones amb discapacitats físiques.
Sala polivalent - Altell Trobem la sala polivalent, amb una superfície de 47,10 metres quadrats i amb una capacitat de 30 persones. Aquesta sala és caracteritzada per la seva il·luminació natural i artificial, disposen de sòl de parquet i un aire condicionat, tant fred, com calent. Dins d'aquesta sala es duen a terme diferents activitats, com reunions, tallers, cursets i presentacions en petit format. Per a dur a terme aquestes diferents activitats, disposen de material per a poder dur-les a terme sense cap problema. Material com: Taules i cadires plegables, altaveu, pissarra, projector…
Sala d’actes Aquesta és la sala d'actes, la sala més gran amb 145,15 metres quadrats i amb una capacitat de 99 persones. És també caracteritzada per la seva il·luminació natural i artificial, pel sòl de parquet i pel seu escenari amb escales de 46,55 metres quadrats. La sala d'actes s'utilitza per dur a terme conferències, formacions, presentacions, rodatges o sessions fotogràfiques. Per poder dur a terme aquests actes, disposen de cert material, semblant a la sala polivalent. El material disponible és: Taules i cadires plegables, taula de control de so, altaveus, miralls, taula de control d'il·luminació i focus d'escenari.
Espai sota coberta L’espai sota coberta és una sala que disposa d’una superfície d’uns 99,60 metres quadrats més una terrassa de 17,55 metres quadrats i una capacitat d’unes 80 persones. És caracteritzada per la seva il·luminació natural i artificial, pel sòl de parquet i l’aire condicionat, tant fred, com calent. Dins d’aquesta sala es realitzen diferents actes: Conferències, assajos, cursets, tallers, es duen a terme petits concerts acústics i audicions de petit format, presentacions, rodatges i sessions fotogràfiques. Igual que a les altres sales, disposen de taules i cadires plegables, miralls i d’un projector.

## Seccions

La Societat Cultural i Esportiva la Lira de Sant Andreu del Palomar de Barcelona és un clar exponent de l’esperit del moviment ateneístic i associatiu català, és una entitat amb una clara vocació municipalista i clau en la difusió de les tradicions, la cultura, l’esport i la llengua catalanes, així com de valors com ara la integració, la conscienciació social, la igualtat, la participació, la sostenibilitat i el civisme.
Club de Ball esportiu Balles? Balles? és una secció creada com a Club de Ball Esportiu, i amb residència a la SCE la Lira actualment. No obstant això, la seva trajectòria es va iniciar al 1998. Aquesta secció té l’objectiu de la promoció, la gestió, la coordinació i la pràctica dels Balls Esportius.
Club d’Escacs la Lira La secció d’escacs de la Societat Coral la Lira es va crear els primers dies de gener de l’any 1973, iniciativa d’en Josep Masgoret i d’en Garcia Granell. Els dos van aplegar les voluntats i els coneixements d’un grup de gent format tant per nouvinguts al món dels escacs, com per jugadors d'altres clubs. Amb la col·laboració d’en Josep Garcia i Riera i aquest grup de gent entusiasta, s'engega la primera edició del torneig social, amb 30 participants, que es perllongà per espai de sis mesos.
Grup Sardanista Maig El Grup Sardanista Maig va néixer el 1965 amb el nom de Colla Sardanista Maig. Als seus orígens els seus components eren gent del barri de Sant Andreu, avui dia, el Grup el formen persones d’arreu de Catalunya.
Orfeó La Lira L’Orfeó forma part d’una de les seccions de la Societat Cultural i Esportiva la Lira de Sant Andreu de Palomar, annexionat a la ciutat de Barcelona. L’activitat de la coral es va iniciar el març del 1977 dins de l’Associació de Pares d’Alumnes del col·legi Jesús, Maria i Josep del mateix barri.
Somni’TS Teatre Solidari Aquesta secció és el projecte d’un grup de persones que porten molts anys fent teatre i han decidit unir la seva passió per aquest art amb les seves inquietuds socials. El resultat: SOMNI’TS (Teatre Solidari).
Tennis Taula Sant Andreu Aquest club va ser creat l'any 2007, gràcies a l'afició de diferents persones que aconsegueixen, amb molts esforços, un petit local annex a l'Església de Sant Pacià i una taula per jugar. Amb pocs anys el club pot ampliar les seves instal·lacions i comença a participar en diverses competicions, partint d'una base encara molt elemental.

## Referències

* ↑ «Club d'escacs - Societat Cultural i Esportiva La Lira». Ajuntament de Barcelona. [Consulta: 21 gener 2025].

## Enllaços externs

* Societat Coral La Lira - Lloc web oficial
* Societat Cultural i Esportiva La Lira | Cultura Popular. (s. f.). https://www.barcelona.cat/culturapopular/es/casas-de-la-fiesta/quienes-somos-las-casas-de-la-fiesta/societat-cultural-i-esportiva-la-lira
* Espais. (2020, 30 marzo). SOCIETAT CULTURAL I ESPORTIVA LA LIRA. https://scelalira.cat/espais/
* EL BAR – Bar de La Lira. (s. f.). https://bardelalira.com/el-bar Arxivat 2023-01-08 a Wayback Machine.